আরজেডি নেতা রঘুবংশপ্রসাদ সিং বলেন, 'সিবিআই আদালতের এই রায় যে সম্পূর্ণ পক্ষপাতদুষ্ট, তা পরিষ্কার হয়ে গিয়েছে এক জনের জেল, আর একজনের জামিনে। সবই আসলে বিজেপির ষড়যন্ত্র। আমরা এর শেষ দেখে ছাড়ব। এই রায়ের বিরুদ্ধে চ্যালেঞ্জ জানিয়ে উচ্চ আদালতে যাব। তাঁদের নেতা লালুপ্রসাদ যাদব সম্পূর্ণ নির্দোষ। একদিন সত্যের জয় হবেই।' জেডিইউ নেতা কেসি ত্যাগী বলেন, 'আদালত এই ফয়সালা করেছে। এর পিছনে আমাদের দলের বা বিজেপির কোনও হাত নেই। ভিত্তিহীন অভিযোগ করছে আরজেডি।'